पाएं अपने शहर की ताज़ा ख़बरें और फ्री ई-पेपरडाउनलोड करें
इंद्रपुरी थाना क्षेत्र के दुधमी गांव में नल जल की टंकी हवा में उड़कर बगल के घर मे गिरने से घर की एक महिला गंभीर रूप से घायल हो गयी। पीड़िता का पति संजय चौधरी ने बताया कि चकन्हा पंचायत के दुधमी गांव के वार्ड संख्या 12 में नल जल की टंकी का निर्माण वार्ड सदस्य के माध्यम से कराया गया था। लेकिन उस पर क्लैंप नहीं कसे होने के कारण तेज हवा में टंकी उड़कर मेरे घर के आंगन में बैठी मेरी पत्नी सुषमा देवी के कमर पर गिर गयी जिससे उसकी कमर की हड्डी टूट गयी। अस्पताल में डॉक्टरों को दिखाने के बाद बताया गया कि तीन महीने मेरी पत्नी को अब बिस्तर पर रहना पड़ेगा। मेरे जैसा गरीब आदमी आखिर कैसे अब 3 महीने तक घर चला सकेगा। घटना की सूचना पाकर स्थानीय मुखिया पूनम देवी ने 2 हजार रुपये की आर्थिक सहायता प्रदान की। बताया जाता है कि नल जल योजना में मानक के अनुसार काम नहीं होने के कारण इस तरह की घटना हुई है। वार्ड सदस्य सिकन्दर सिंह ने कहा कि प्रकृति के प्रकोप के आगे किसी का कोई वश नहीं चलता। मानक में कोई कमी नहीं थी। फिर भी पीड़ित की यथासम्भव मदद की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn